A4-0335/98

Πρόταση απόφασης του Συμβουλίου που αφορά την έγκριση πολυετούς προγράμματος μελετών, αναλύσεων προβλέψεων και άλλων συναφών εργασιών στον τομέα της ενέργειας (1998/2002) (Πρόγραμμα ETAP) (COM(98)0423 - C4-0487/98 - 98/0233(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η ασφάλεια του ενεργειακού εφοδιασμού είναι ένας από τους βασικούς στόχους της ενεργειακής πολιτικής[semigr ] ότι στο πλαίσιο της αυξανόμενης ενεργειακής εξάρτησης της Ευρωπαϊκής Ένωσης από εξωτερικές αγορές,είναι βασικό να παρακολουθηθούν εκ του σύνεγγυς και να αναλυθούν οι τάσεις της αγοράς τόσο σε επίπεδο Κοινότητας όσο και σε παγκόσμια κλίμακα[semigr ]

(Τροπολογία 2)

Όγδοη αιτιολογική σκέψη

>Αρχικό κείμενο>

ότι ορισμένες από τις δραστηριότητες αυτές πρέπει να είναι ανοικτές στην συνεργασία αρμοδίων διεθνών οργανισμών στον τομέα της ενέργειας, όπως ο διεθνής οργανισμός ενέργειας, οι αντιπροσωπευτικές αρχές της βιομηχανίας και ορισμένων τρίτων χωρών, σύμφωνα με τους κανόνες που διέπουν τις σχέσεις της κοινότητας με τους εν λόγω οργανισμούς και χώρες.

>Κείμενο μετά την ψηφοφορία στο ΕΚ>

ότι ορισμένες από τις δραστηριότητες αυτές πρέπει να είναι ανοικτές στην συνεργασία αρμοδίων διεθνών οργανισμών στον τομέα της ενέργειας, όπως ο διεθνής οργανισμός ενέργειας, οι αντιπροσωπευτικές αρχές της βιομηχανίας

καθώς και ευρωπαϊκών περιβαλλοντικών οργανώσεων και ενώσεων και ορισμένων τρίτων χωρών, σύμφωνα με τους κανόνες που διέπουν τις σχέσεις της κοινότητας με τους εν λόγω οργανισμούς και χώρες.

(Τροπολογία 3)

Άρθρο 1, παράγραφος 2, παύλα 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- την ανάλυση και αξιολόγηση ενεργειακών ζητημάτων και ζητημάτων ανταγωνιστικότητας, ιδίως στο πλαίσιο της εφαρμογής της εσωτερικής αγοράς ενέργειας[semigr ]

(Τροπολογία 4)

Άρθρο 1, παράγραφος 2, παύλα 2β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- την ανάλυση και αξιολόγηση της εξέλιξης των μεριδίων των αναπαραγωγικών μορφών ενέργειας στην αγορά με στόχο τη μείωση της εξάρτησης από εισαγωγές ενέργειας στην Ευρωπαϊκή Ένωση[semigr ]

(Τροπολογία 5)

Άρθρο 1, παράγραφος 2, τέταρτη παύλα

>Αρχικό κείμενο>

- την ανάλυση και αξιολόγηση της εξέλιξης των ενεργειακών αγορών στην Ευρώπη και στον κόσμο[semigr ]

>Κείμενο μετά την ψηφοφορία στο ΕΚ>

- την ανάλυση και αξιολόγηση της εξέλιξης των ενεργειακών αγορών στην Ευρώπη και στον κόσμο

, ιδίως όσον αφορά την επίπτωσή τους στην ασφάλεια του ενεργειακού εφοδιασμού εντός της Ευρωπαϊκής Ένωσης[semigr ]

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά την έγκριση πολυετούς προγράμματος μελετών, αναλύσεων προβλέψεων και άλλων συναφών εργασιών στον τομέα της ενέργειας (1998/2002) (Πρόγραμμα ETAP) (COM(98)0423 - C4-0487/98 - 98/0233(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0423 - 98/0233 (CNS)) ((EE C 261 της 19.8.1998, σελ. 6.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης ΕΚ (C4-0487/98),

- έχοντας υπόψη το άρθρο 58 του Κανονισμού του,

- έχοντας υπόψη το ψήφισμά του της 14ης Νοεμβρίου 1996 σχετικά με τη Λευκή Βίβλο «Ενεργειακή πολιτική για την Ευρωπαϊκή Ένωση» ((EE C 362 της 2.12.1996, σελ. 279.)), στο οποίο το Κοινοβούλιο υποστήριξε ευρέως τις πολιτικές προτεραιότητες που χαράχθηκαν για την κοινοτική ενεργειακή πολιτική,

- έχοντας υπόψη το ψήφισμά του της 18ης Δεκεμβρίου 1997 σχετικά με την Ανακοίνωση της Επιτροπής «Συνολική θεώρηση της ενεργειακής πολιτικής και των ενεργειακών δράσεων¨ ((EE C 14 της 19.1.1998, σελ. 178.)), στο οποίο το Κοινοβούλιο επαναλαμβάνει την υποστήριξή του στην εκπόνηση ενεργειακού προγράμματος-πλαισίου το οποίο συμβάλλει στη διευκρίνιση και επικέντρωση των κοινοτικών δράσεων στον εν λόγω τομέα,

- έχοντας υπόψη την έκθεση της Επιτροπή Έρευνας, Τεχνολογικής Ανάπτυξης και Ενέργειας (A4-0335/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ

3. καλεί το Συμβούλιο να ενημερώσει το Κοινοβούλιο σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.